1 priedas „Techninė specifikacija“

TECHNINĖ SPECIFIKACIJA

1. PERKANČIOJI ORGANIZACIJA IR PERKAMOS PASLAUGOS
 
1. Valstybinė maisto ir veterinarijos tarnyba (toliau – Tarnyba arba Perkančioji organizacija) – prižiūri, kaip yra įgyvendinami maisto, geriamojo vandens, pašarų saugos, kokybės, tvarkymo reikalavimai, taip pat gyvūnų gerovės, sveikatingumo, ženklinimo ir registravimo, biologinio saugumo  užtikrinimo ir susiję kiti reikalavimai, taip pat įgyvendina gyvūnų užkrečiamųjų ligų kontrolės ir stebėsenos priemones. Tarnyba numato įsigyti Oficialiosios kontrolės informacinės sistemos (toliau – OKIS) programavimo paslaugas (toliau – Paslaugos), sudarydama dėl šių Paslaugų įsigijimo sutartį.
2. Perkamas Paslaugas sudaro dvi pagrindinės dalys:
2.1. OKIS programavimo paslaugos, perkamos pagal fiksuotą kainą:
2.1.1. OKIS rizikos vertinimo (toliau – vertinimo) komponento vystymas;
2.1.2. OKIS valstybinės kontrolės planavimo (toliau – planavimo) komponento sukūrimas;
2.1.3. Veterinarinės kontrolės subjektų valstybinės kontrolės (planinių patikrinimų) plano parengimo funkcionalumo sukūrimas;
2.1.4. Maisto, geriamojo vandens ir su maistu besiliečiančių medžiagų bei gaminių valstybinės kontrolės (planinių patikrinimų) plano parengimo funkcionalumo sukūrimas;
2.1.5. Kitų OKIS funkcionalumų tobulinimas. 
2.2. Kitos OKIS programavimo paslaugos bus perkamos pagal fiksuoto įkainio kainodarą, t. y. mokama už sugaištą laiką pagal 1 val. įkainį. Preliminariai planuojama įsigyti iki 3000 programavimo, UX kūrimo, detalios analizės ir testavimo valandų.
2.3. Perkančioji organizacija neįsipareigoja nupirkti viso 2.2. punkte nurodyto kiekio, paslaugas planuojama užsakinėti dalimis.  
2.4. Detalūs reikalavimai Paslaugoms yra pateikti šioje techninėje specifikacijoje ir jos priedėlyje.
3. Paslaugų teikimo vieta – Siesikų g. 19, Vilnius; paslaugos taip pat gali būti teikiamos nuotoliniu būdu.
4. Paslaugų teikimo trukmė:
4.1. OKIS programavimo paslaugos pagal fiksuotą kainą turi būti suteiktos ne ilgiau nei per 5 (penkis) mėnesius nuo jų užsakymo dienos, t. y. maksimali trukmė kiekvienam iš 2.1 punkte numatytam komponentui sukurti ar patobulinti negali būti ilgesnė nei 5 mėnesiai. 
4.2. OKIS programavimo paslaugos, perkamos pagal fiksuotą valandinį įkainį, gali būti užsakomos 24 mėnesius nuo sutarties įsigaliojimo dienos.
4.3. Sutarties galiojimo terminas – 24 mėn.
5. Teikiant Paslaugas vartojamos sąvokos bus suprantamos taip:
5.1. Darbo valandos – Tarnybos darbo dienomis pirmadieniais – ketvirtadieniais nuo 8:00 iki 17:00 val., penktadieniais 8:00 iki 15:45 (UTC +02:00).
5.2. Paslaugų naudotojai – OKIS programinės įrangos (toliau – PĮ) naudotojai ir administratoriai.
5.3. Paslaugų teikėjas – organizacija, kuri siūlo OKIS programavimo paslaugas Tarnybai.
6. OKIS programavimo paslaugos įgyvendinamos pagal Tarnybos atliktą pradinę analizę, kuri turi būti patikslinta ir detalizuota Paslaugos teikėjo šios Sutarties vykdymo metu. 
7. Tarnybai užsakius paslaugas pagal šios Techninės specifikacijos vieną iš 2.1 punktų, Paslaugų teikėjas per 10 (dešimt) darbo dienų nuo užsakymo privalo aptarti ir suderinti su Tarnyba paslaugų teikimo grafiką (darbų atlikimo etapus), užtikrinantį tinkamą perkamų paslaugų įgyvendinimą. 
8. Paslaugų teikėjas privalo užtikrinti visą informacinės sistemos kūrimo procesą, įskaitant:
8.1. Analizę ir reikalavimų išgryninimą:

8.1.1. Surinkti, patikslinti ir dokumentuoti Tarnybos poreikius;
8.1.2. Parengti naudotojo istorijas (user stories) su aiškiais priėmimo kriterijais;
8.1.3. Suderinti reikalavimus su Tarnyba ir gauti rašytinį patvirtinimą.
8.2. Produkto darbų sąrašas (backlog) ir užduočių specifikacijų parengimą:
8.2.1. Sudaryti produkto backlog‘ą, užtikrinant, kad jis būtų aiškus, pilnas ir prioritetizuotas;
8.2.2. Parengti išsamią užduočių dokumentaciją (užduočių specifikacijas, duomenų struktūras, integracijų aprašus);
8.2.3. Tvarkyti backlog‘o versijas ir palaikyti jį atnaujintą projekto eigoje;
8.2.4. per 10 darbo dienų nuo sutarties pasirašymo, Tarnybos ir Paslaugos teikėjo atstovai sudaro, detalizuoja ir prioretizuoja pradinį užduočių sąrašą (backlog), darbo principus (komunikacija, klaidų fiksavimas ir šalinimas, dokumentų derinimo principai, pan.).
8.3. Programinės įrangos diegimo į gamybinę aplinką (releases) planavimą ir valdymą:
8.3.1. Sudaryti ir suderinti su Tarnyba release planą (funkcionalumo išskaidymą į išleidimus, terminus, tikslus);
8.3.2. Įgyvendinti backlog‘o užduotis pagal suplanuotus release’us;
8.3.3. Užtikrinti, kad kiekvienas release turėtų dokumentaciją ir testavimo rezultatus;
8.3.4. Diegimai į gamybinę aplinką turi būti vykdomi ne rečiau nei kas 5 savaites.  
8.4. Kūrimą ir testavimą:
8.4.1. Realizuoti užduotis pagal suderintas specifikacijas;
8.4.2. Vykdyti vienetinius, modulių (unit) bei integracinius testus;
8.4.3. Paslaugos teikėjas parengia ir suderina testavimo scenarijus, pagal kuriuos atlieka testavimą, pateikia funkcinio testavimo ataskaitą pagal įgyvendintus reikalavimus; ;
8.4.4. Paslaugos teikėjas turi pašalinti nustatytus defektus per sutartą laiką, bet ne vėliau nei iki kito sprinto pabaigos.
8.4.5. Paslaugų teikėjas privalo užtikrinti, kad programavimo darbai būtų vykdomi: 
8.4.5.1. Vadovaujantis analizės metu nustatytais naudotojų scenarijais, funkcine logika, duomenų srautais ir integracijos poreikiais; 
8.4.5.2. Remiantis galutiniais „Figma“ prototipais, kurie atspindi UI struktūrą, komponentų išdėstymą, veiksmų logiką ir bendrą dizaino sprendimą; 
8.4.5.3. Laikantis gerųjų programavimo praktikų (saugumo, našumo, prieinamumo, UX principų). 
8.5. Funkcionalumų paleidimą:
8.5.1. Užtikrinti, kad priėmimo metu identifikuotos klaidos būtų pilnai pašalintos;
8.5.2. Parengti galutinę administravimo ir naudotojų vadovų dokumentaciją prieš paleidžiant sprendimą į eksploataciją. Paleidimą į eksploataciją vykdo Tarnyba.
8.6. Kokybės ir suderinamumo užtikrinimą:
8.6.1. Visi sprendiniai turi atitikti Tarnybos IT architektūros, saugumo, integracijos bei teisės aktų reikalavimus;
8.6.2. Įgyvendinti funkcionalumai turi atitikti techninės specifikacijos ir analizės dokumentaciją;
8.6.3. Užtikrinti, kad sistemos komponentai būtų tinkamai dokumentuoti ir tinkamai perduoti Tarnybos priežiūrai. 
9. Programavimo paslaugos pagal fiksuotą valandinį įkainį teikiamos iteraciniu-inkrementiniu būdu, naudojant Scrum metodologiją, formuojant ir įgyvendinant 10 darbo dienų arba trumpesnės trukmės užduotis (sprintus):
9.1. Tarnyba kiekvienam sprintui nurodo užduotis pagal prioritetą.
9.2.  Paslaugos teikėjas iki 10 darbo dienų iki sprinto pradžios paruošia interaktyvius vartotojo sąsajos eskizus (interactive wireframes) pagal pateiktus prioritetus.
9.3.  Kiekvieno sprinto pradžioje Paslaugos teikėjas organizuoja sprint planning sesiją, kurioje dalyvauja Tarnybos atstovai.
9.4.  Tarnybos atstovai, Paslaugos teikėjui pageidaujant, bent kartą per sprintą dalyvauja sekančio sprinto reikalavimų detalizavime.
9.5.  Kiekvienos dienos pradžioje Paslaugos teikėjo programuotojai raštu arba susitikime su Tarnybos atstovais pateikia:
· dienos darbo planą,
· pasiektus rezultatus,
· galimas rizikas,
· pagalbos poreikius.
9.6.  Sprinto pabaigoje Paslaugos teikėjas organizuoja sprinto rezultatų pristatymą Tarnybai.
10. Programavimo paslaugos teikiamos pagal 31 punkte nurodytas užduotis, remiantis šia tvarka:
10.1.  Tarnyba pateikia naudotojo istoriją (user story).
10.2.  Paslaugos teikėjas nurodo naudotojo istorijos įgyvendinimo laiką ir terminą.
10.3.  Tarnyba patvirtina naudotojo istorijos įgyvendinimą (užsakymą).
10.4.  Paslaugos teikėjas atlieka detalią analizę, dokumentuoja, parengia ir suderina vartotojo sąsajos eskizus (wireframes).
10.5.  Atliekami programavimo darbai pagal suderintą dokumentaciją.
10.6.  Darbai diegiami testinėje aplinkoje.
10.7.  Tarnyba atlieka galutinį testavimą ir patvirtina diegimą į produkcinę aplinką.
10.8.  Paslaugos teikėjas atnaujina OKIS dokumentaciją pagal įgyvendintas užduotis.
10.9.  Einamojo mėnesio pabaigoje pasirašomas paslaugų priėmimo-perdavimo aktas už visus tą mėnesį pilnai įgyvendintus ir be klaidų programavimo darbus (užsakymus).
11. Pagrindiniai reikalavimai įkeliamam išeities kodui:  
11.1. išeities kodo pakeitimų istorija yra nuosekli ir informatyvi, galima suprasti, kokie pakeitimai ir kodėl atlikti; 
11.2. integraciniai testai parašyti, veikia ir apima svarbiausias dalis; 
11.3. kodas yra dokumentuotas: aprašyta kiekviena sukurta funkcija kode, įskaitant komentarus, techninę, API (aplikacijų programavimo sąsaja), architektūros dokumentaciją;
11.4. Paslaugos teikėjas turi užtikrinti išeities kodo kokybę, prieš priimant kodą kartu su Tarnybos vykdoma peržiūra (pull request), pagal pateiktus Tarnybos komentarus kodo trūkumai turi būti pašalinti ne vėliau nei iki sekančio sprinto pabaigos;
11.5. Repozitorijoje pagal joje numatytas taisykles išeities kodo pagrindu yra suformuojamas sistemos diegimo paketas ir jis įkeliamas į Tarnybos bandomąją aplinką;
11.6. Tarnybai atlikus sprendimo UAT (vartotojo priėmimo testą) testavimą bandomojoje aplinkoje ir nenustačius trūkumų, minėtas repozitorijos suformuotas diegimo paketas yra įkeliamas  į gamybinę aplinką. 
12. Laikoma, kad paslauga suteikta tinkamai, kai tenkinamos visos šios sąlygos: 
12.1.  kokybiškai ir laiku suteiktos paslaugos (t.y., atliktas priėmimo testavimas remiantis pagal TS reikalavimus parengtais ir suderintais testavimo scenarijais), ištaisytos visos užfiksuotos neatitiktys (priėmimo testavimo metu ir bandomosios eksploatacijos metu);
12.2.  išeities kodas yra be žinomų kritinių klaidų, patalpintas į Tarnybos nurodytą repozitoriją; 
12.3.  atnaujinta (aktualizuota) dokumentacija (techninė, naudotojo ir administratoriaus vadovai) pagal diegiamų funkcionalumų pakeitimus arba naujai sukurtus funkcionalumus;
12.4.  Paslaugos teikėjas atliko Tarnybos atstovų mokymus, jeigu Tarnyba buvo nurodžiusi tokių mokymų poreikį. 
13. Paslaugos teikėjas privalo suprogramuoti visus pagal fiksuotą kainą 2.1. punkte nurodytus ir užsakytus atitinkamos dalies Techninės Specifikacijos funkcionalumus.
14. Atlikus užsakytų pagal fiksuotą kainą reikalavimų detalią analizę, tam tikri reikalavimai gali būti panaikinti ir pakeisti kitais, jei jie tapo nebeaktualūs. Jie gali būti keičiami lygiaverčiais ir šiuo metu sistemos vystymui reikalingais reikalavimais. Priimant sprendimus dėl keistinų reikalavimų, Tarnyba ir Paslaugos teikėjas vadovaujasi protingumo ir proporcingumo principais.
15. Visiems atliktiems programavimo darbams privalomas ne trumpesnis kaip 6 mėnesių garantinis laikotarpis. Garantijos metu Paslaugos teikėjas privalo nemokamai šalinti visas atsiradusias klaidas, sutrikimus ar neatitikimus, tiesiogiai susijusius su atliktų darbų kokybe, taip pat užtikrinti, kad sistema veiktų pagal Techninės Specifikacijos reikalavimus. Garantijos laikotarpis skaičiuojamas nuo darbų priėmimo–perdavimo akto pasirašymo dienos. Paslaugos teikėjas įsipareigoja sureaguoti ir pašalinti atsiradusias klaidas ne ilgiau nei per 5 darbo dienas nuo pranešimo apie klaidą (-as) momento Tiekėjui. 
16. Bet kokie nukrypimai nuo analizės ar prototipų leidžiami tik su Tarnybos raštišku pritarimu. 
17. Įgyvendintas funkcionalumas turi būti testuojamas pagal aprašytus naudotojo scenarijus. Testavimo metu nustatyti neatitikimai turi būti šalinami tiek programinėje dalyje, tiek, jei būtina, atnaujinant dokumentus bei prototipus, užtikrinant jų atitiktį įgyvendintam sprendimui. 
18. Paslaugos teikėjas turi turėti užduočių valdymo sistemą, kurioje turi būti registruojamos ir valdomos su projekto vykdymu susijusios užduotys. 
19. Numatoma, kad Tarnybos projekto komandą sudarys: projekto savininkas ir veiklos atstovai, analitikas, programuotojas, testuotojas ir projekto vadovas. 
20. Paslaugos teikėjas taip pat privalo teikti šias paslaugas, kurių mokestis turi būti įskaičiuotas į paslaugų teikimo kainą:
22.1. Paslaugos teikėjo ekspertų darbų koordinavimas;
20.2. Paslaugos teikėjo ekspertų vykdomų darbų kontrolė;
20.3. Dalyvavimas Tarnybos organizuojamuose susitikimuose;
20.4. Dalyvavimas sprendžiant kritinius Tarnybos OKIS posistemių vystymo klausimus;
21. Paslaugos teikėjas, teikdamas paslaugas turi vadovautis aktualiais LR teisės aktais ir gerosiomis praktikomis bei standartais.
22. Paslaugos teikėjai, ketinantys dalyvauti pirkime ir siekdami geriau suprasti laimėjimo atveju sudaromos sutarties rizikas ir įvertinti  jos apimtis, turi teisę susipažinti su OKIS. Susipažinimas bus galimas tik Paslaugos teikėjui ar jo įgaliotiems atstovams pasirašius konfidencialumo pasižadėjimą. 

2. ESAMA SITUACIJA

23. OKIS sistemoje naudojamos technologijos: 
23.1. Programavimas: Angular 19;
23.2. API informacija: NET 8 RESTful API;
23.3. Kodas saugomas: GitHub;
23.4. Programavimas vykdomas: lokaliame kompiuteryje;
23.5. Testinėje aplinkoje keitimai daromi naudojant: GitHub Actions;
23.6. Naudojamos bibliotekos turi būti naujausios versijos. 
24. OKIS sudarančios posistemės, moduliai, komponentai ir jų funkcijos:
24.1. Administravimo komponentas, skirta administruoti OKIS klasifikatorius, parametrus, naudotojų duomenis, atlikti naudotojų veiksmų audito ir sistemos monitoringo funkcijas;
24.2. kontrolės objektų pateiktų prašymų peržiūros ir registravimo komponentas;
24.3. kontrolės ūkio subjektų, veiklaviečių ir jose vykdomų veiklų registras;
24.4. pavedimų planavimo komponentas;
24.5. patikrinimų vykdymo komponentas;
24.6. rizikos vertinimo komponentas;
24.7. rizika pagrįsto planavimo komponentą yra numatoma sukurti įgyvendinus šią techninę specifikaciją.

25. Šioje Techninės specifikacijos dalyje pateikiama OKIS programavimo paslaugų, perkamų pagal fiksuotą kainą, detalizacija. Kiekvienas punktas užsakomas atskirai. Tarnyba pasilieka teisę neužsakyti visų komponentų.
26. Jei būtų užsakomas OKIS rizikos vertinimo funkcionalumo vystymas, reikėtų suprogramuoti toliau šiame punkte ir jo papunkčiuose numatytus reikalavimus. Tarnyba yra parengusi rizikos vertinimo modelį. Turi būti realizuoti arba patobulinti šie rizikos vertinimo komponento funkcionalumai, siekiant tobulinti jau sukurtą ir įdiegtą Tarnybos rizikos vertinimo modelį:
 
	Eil. Nr.
	Reikalavimas

	26.1
	Akvakultūros subjektų grupei priklausančios veiklos negali būti vertinamos kaip labai mažos rizikos, atsižvelgiant į tai akvakultūros subjektų veikloms turėtų būti priskirta maža rizika esant procentiniam rėžiui 0-50%.

	26.2
	Veikos, veiklų grupės ar veiklavietės rizikos duomenų atnaujinimas, atsižvelgiant į pasitvirtinusį incidentą. Duomenys, reikalingi kriterijaus rodiklio paskaičiavimui, gali būti nurodomi veiklai, veiklų grupei arba veiklavietei (priklausomai nuo veiklos ir/ar incidento). Taip pat:
1. Duomenys atnaujinami (papildomi) užfiksavus ir patvirtinus dar vieną incidentą.
2. Duomenys automatiškai atnaujinami tais atvejais, kai pagrįsti skundai/pranešimai nefiksuoti (nebuvo patvirtinti) metus ir daugiau nuo paskutinio incidento patvirtinimo).

	26.3
	Jei sistemoje yra nurodoma, kad aktuali informacija nepateikta (t. y., ūkio subjektas patikrinimo metu atsisakė pateikti aktualius duomenis), pagal nutylėjimą sistemoje kriterijui turėtų būti suteikiamas rizikos vertinimas „didelė“ automatiškai priskiriant ir atitinkamą lentelėje nurodytą balų skaičių.
Sistemoje pareigūnui / inspektoriui pildant informaciją apie apimties / pajėgumų rodiklius, privalomai turėtų būti nurodomos reikšmės arba pažymima, kad aktuali informacija nepateikta, to nepadarius, sistema neturi leisti išsaugoti duomenų.

	26.4
	Sistemoje taip pat turi būti galimybė nurodyti, kad ūkio subjektas veiklą vykdo tik Lietuvos Respublikoje, šios reikšmės pasirinkimas neturėtų būti traktuojamas kaip kriterijaus riziką didinantis veiksnys.

	26.5
	Sistemoje, pasirinkus vieną iš žemiau nurodytų reikšmių, turi būti galimybė nurodyti susijusias valstybes:
•	Importo atveju turi būti galimybė nurodyti valstybes, pasirenkant jas iš ne ES valstybių sąrašo (galimas kelių reikšmių pasirinkimas).
•	Eksporto atveju turi būti galimybė nurodyti valstybes, pasirenkant jas iš ne ES valstybių sąrašo (galimas kelių reikšmių pasirinkimas).
•	Platinimo į ES atveju turi būti galimybė nurodyti valstybes, pasirenkant jas iš ES valstybių sąrašo, išskyrus Lietuvos Respubliką (galimas kelių reikšmių pasirinkimas).

	26.6
	Sistemoje turi būti galimybė užpildyti vieną klausimyną kelioms veikloms (pvz., veiklų grupei). Tokiu atveju, sistemoje turi būti galimybė susieti neatitiktis su konkrečia veikla atliekant klausimyno pildymą, t. y., neatitiktį priskirti veiklai klausimyne atsakius į klausimą „NE“, tai atitinkamai atvaizduojant ir trūkumų šalinimo kontrolės lange (reikalavimas aktualus tik tais atvejais, kai klausimynas pildomas kelioms veikloms). Rizikos vertinimo kontekste tokiu atveju patikrinimo kriterijaus reikšmė turi būti perskaičiuojama pagal konkrečiai veiklai priskirtas neatitiktis (pvz, jei pildant klausimyną dviems veikloms buvo užfiksuoti du didelės rizikos trūkumai (į du didelio kritiškumo klausimus atsakyta neigiamai), iš kurių vienas trūkumas aktualus vienai veiklai, kitas - abiems, tokiu atveju vienos veiklos patikrinimo kriterijaus rizika turėtų būti didelė, kitos - maža).
Įgyvendinant detalią šio reikalavimo analizę gali būti keičiami kiti patikros klausimyno pildymo principai siekiant optimizuoti jo veikimą ir pagerinti naudotojų patirtį.

	26.7
	Tais atvejais, kai vykdant patikrinimą, pareigūnas / inspektorius pažymi, kad klausimynas nebus pildomas, sistemoje turi būti galimybė nurodyti klausimyno nepildymo priežastį (privalomas laukas). Galimos pavyzdinės klausimyno nepildymo priežastys: 
•	ŪS mirė, buvo paskelbtas mirusiu, pripažintas neveiksniu ar ribotai veiksniu, arba nežinia kur esančiu.
•	ŪS atsisakė patikrinimo.
•	ŪS atsisakė įsileisti, trukdė patekti į patalpas, teritoriją, kliudė tikrinti dokumentus, atsisakė dalyvauti patikrinime.
•	Iš anksto apie patikrinimą informuotas ŪS nesudarė sąlygų atlikti patikrinimą (ar paaiškėjo, kad ŪS nežinojo apie būtinybę imtis veiksmų, reikalingų sudaryti sąlygas patikrinimui atlikti.
•	ŪS po įspėjimo toliau kliudė pareigūnams atlikti jiems pavestas pareigas bei toliau nevykdė teisėtų nurodymų ir reikalavimų.
•	ŪS po įspėjimo nebendradarbiavo patikrinimo metu ir toliau nesudarė sąlygų atlikti patikrinimo.
•	ŪS nerastas patikrinimo vietoje.
•	Su ŪS nepavyko susisiekti.
Pasirinkus bet kurią iš klausimyno nepildymo priežasčių, patikrinimo kriterijaus reikšmė turėtų būti perskaičiuojama į didelę. Taip pat, bet kurios iš aukščiau paminėtų priežasčių  nurodymas sistemoje neturėtų turėti įtakos pirminiam rizikos vertinimui, t. y., tuo atveju, jei rizikos vertinimas iki patikrinimo buvo pirminis, o pareigūnas / inspektorius neturėjo galimybės atlikti patikrinimo (remiantis aukščiau nurodytomis priežastimis), rizikos vertinimas turėtų išlikti pirminis.

	26.8
	Rizikos vertinimo duomenų atvaizdavimas (posistemis, skirtas administruoti rizikos vertinimo duomenis rizikos vertintojams)   

	26.9
	Sistemoje turėtų būti galimybė kurti naujus rodiklius papildomų duomenų surinkimui. Kuriant rodiklį turėtų būti galimybė nurodyti tokius duomenis:
•	Rodiklio kodas.
•	Rodiklio pavadinimas.
•	Privalomas rodiklis (taip/ne).
•	Informacinio pranešimo tekstas.
•	Rodiklio galiojimas nuo... (pagal nutylėjimą - nuo sukūrimo datos) iki...
•	Rodiklio tipas (text, integer, decimal, boolean, classifier, kombinacija (priklausomai nuo to, kaip bus įgyvendintas gyvūnų rūšių, lyčių klasifikatorius)).
•	Jei pasirinktas rodiklio tipas yra classifier, papildomai turėtų būti suvedama:
o	Klasifikatoriaus reikšmės.
o	Galimos kelios pasirinkimų reikšmės (taip/ne).

	26.10
	Tais atvejais, kai rodiklio reikšmės bus pateikiamos skirtingoms klasifikatoriaus reikšmėms (pvz., pateikiamas gyvūnų skaičius atskiroms gyvūnų rūšims ir / arba lytims), bendra rodiklio suma turėtų būti paskaičiuojama automatiškai (atsižvelgiant į klasifikatoriaus reikšmių hierarchiją)


 
27. Jei būtų užsakomas OKIS planavimo komponento sukūrimas, Paslaugos teikėjas privalės sukurti šiame punkte ir jo papunkčiuose nurodytus funkcinius reikalavimus. Tarnyba yra parengusi Valstybinės kontrolės planavimo modelį (Techninės specifikacijos priedėlis Nr. 1), kuriuo remiantis turi būti įgyvendintas planavimo komponentas. Jis turi būti realizuotas įgyvendinant:

	Eil. Nr.
	Reikalavimas
	Detalizacija VMVT Valstybinės kontrolės planavimo modelio punkte
Žr. punktą

	27.1
	Turi būti realizuotas Valstybinės kontrolės planų rengimo procesas 
	3.1, 4.3, 4.4, 4.5, 4.6

	27.2
	Turi būti realizuota Valstybinės kontrolės planų duomenų struktūra ir jos atvaizdavimas
	 3.3

	27.3
	Turi būti realizuoti kiti funkcionalumai (duomenys, reikalingi planavimui,  žmogiškųjų išteklių valdymo, tikrintinų sąrašų sudarymo, kiti funkcionalumai)
	Visi punktai, išskyrus 3.1., 3.3., 4.3-4.6, 4.2.4. ir 4.2.5.



28. Jei būtų užsakomas veterinarinės kontrolės subjektų valstybinės kontrolės (planinių patikrinimų) plano sukūrimas, Paslaugos teikėjas privalės sukurti funkcionalumą taip kaip jis aprašytas Valstybinės kontrolės planavimo modelio (Techninės specifikacijos priedėlis Nr. 1) 4.2.4 punkte, įskaitant atrankos kriterijus. Atrankos kriterijų detalizacija gali būti pateikta pagal poreikį pateikus užklausą ir pasirašius konfidencialumo pasižadinėjimą.
29. Jei būtų užsakomas maisto, geriamojo vandens ir su maistu besiliečiančių medžiagų bei gaminių valstybinės kontrolės (planinių patikrinimų) plano sukūrimas, Pasaugos teikėjas privalės sukurti funkcionalumą taip kaip jis aprašytas Valstybinės kontrolės planavimo modelio (Techninės specifikacijos priedėlis Nr. 1) 4.2.5 punkte, įskaitant atrankos kriterijus. Atrankos kriterijų detalizacija gali būti pateikta pagal poreikį pateikus užklausą ir pasirašius konfidencialumo pasižadinėjimą.
30. Bendri OKIS tobulinimo funkcionalumai:
	Nr.
	Reikalavimas

	30.1
	Turi būti sukurtas funkcionalumas, skirtas atitikties vertinimo pažymų generavimui kontroliuojamoms veiklavietėms. Turi būti galimybė sugeneruoti vertinimo pažymą su daugiau nei vienu klausimynu.

	30.2
	Turi būti galimybė peržiūrėti visus atliktų patikrinimų rezultatus. Prieš atveriant duomenis turi būti pateikiama iššokanti lentelė, kurioje vartotojas įveda paaiškinimą, kodėl peržiūrima informacija.

	30.3
	Sistemoje turi būti realizuotas dokumentų modulis, leidžiantis valdyti visus su kontrolės objektais susijusius dokumentus centralizuotai ir patogiai. 
Kiekvieno kontrolės objekto kortelėje turi būti sukurtas skiltis ar peržiūros langas, kuriame būtų galima: 
· Peržiūrėti visus sistemos automatiškai sugeneruotus dokumentus, susijusius su konkrečiu kontrolės objektu (pvz., patikrinimo aktus, protokolus, sankcijas, mėginių lydraščius ir kt.), 
· Įkelti išorinius dokumentus, susijusius su objektu ar vykdytais veiksmais (pvz., skundai, priedai, papildomi tyrimų rezultatai), 
· Parsisiųsti bet kurį dokumentą vartotojo įrenginyje, 
· Klasifikuoti dokumentus pagal dokumento tipą, datą, susijusį veiksmą ar kitus pasirinktus kriterijus (pvz., patikrinimo dokumentas, lydraštis, sankcija, sprendimas, kt.). 
Turi būti galimybė filtruoti ir rūšiuoti dokumentų sąrašą pagal pasirinktus laukus (tipą, datą, atsakingą asmenį, susijusį patikrinimą ir kt.). Dokumentų klasifikavimo sistema turi būti suderinta su institucijos dokumentų valdymo tvarka. 
Visi dokumentų įkėlimo, peržiūros, klasifikavimo, parsisiuntimo ar keitimo veiksmai turi būti registruojami sistemos audito žurnale, užtikrinant duomenų atsekamumą ir teisinį pagrįstumą. 

	30.4
	Turi būti galimybė sekti laikino subjekto ar veiklavietės sustabdymo būseną (ataskaita, pranešimai apie artėjančią sustabdymo datą). Taip pat turi būti sukurtas funkcionalumas, kuris informuotų atsakingą darbuotoją apie galiojimo pabaigą pagal nustatytas taisykles.

	30.5
	Turi būti galimybė veiklavietei įvesti kelis įsakymus, nurodant, kas buvo pakeista (data, numeris, prisegtas dokumentas, komentaras apie atliktus pakeitimus ir pan.)

	30.6
	Turi būti realizuotas priežiūros funkcionalumas, patikrinimas trūkumų šalinimo, mėginių šalinimo ar pan. tikslais.

	30.7
	Paslaugos teikėjas turi įgyvendinti realiu laiku įvestu duomenų pokyčių atvaizdavimą patikrinimo pildyme, kitiems sistemos naudotojams. Leidžiantį keliems patikrinimo inspektoriams paraleliai dirbti prie to paties patikrinimo. Sistema turi užtikrinti, kad visi inspektoriai galėtų matyti vienas kito įvestus duomenis ir pokyčius realiu laiku, naudojant Websocket arba lygiavertę technologiją. Tai turi užtikrinti sklandų ir efektyvų bendradarbiavimą per visus patikrinimo etapus, Sistema turi naudoti WebSocket technologiją arba lygiavertį realaus laiko duomenų sinchronizavimo sprendimą, kuris užtikrintų: 
· Automatinį duomenų atnaujinimą be puslapio perkrovimo, 
· Momentinį pokyčių atvaizdavimą visiems prisijungusiems prie objekto naudotojams, 
· Informacijos sinchronizavimą per visus patikrinimo etapus: planavimą, vykdymą, duomenų įvedimą, dokumentų pildymą ir užbaigimą. 
Funkcionalumas turi užtikrinti, kad: 
· Visi inspektoriai galėtų vienu metu matyti pildomą informaciją, įskaitant tekstinius įrašus, pažymas, pastebėjimus, veiksmus ir pridėtus dokumentus, 
· Kiekvienas naudotojas aiškiai matytų, kokią informaciją redaguoja kitas naudotojas (pvz., per naudotojo inicialus ar spalvinį žymėjimą), 
· Nebūtų duomenų praradimo ar konfliktų dėl vienu metu atliktų pakeitimų. 
Šis sprendimas turi prisidėti prie efektyvaus bendradarbiavimo, sumažinti žmogiškųjų klaidų riziką, padidinti veiklos greitį bei užtikrinti nuoseklų duomenų pildymą. 
Turi būti įvertinta tai, kad aktai gali būti pildomi neryšio metu.

	30.8
	Sistemoje turi būti realizuotas mėginių valdymo modulis, leidžiantis patikrinimo metu fiksuoti informaciją apie paimtus mėginius, juos administruoti ir gauti laboratorijų atsakymus. 
Formuojamas pavedimas, patikrinimo metu turi būti užtikrinta galimybė registruoti mėginius, įvedant šiuos pagrindinius duomenis.
Remiantis užregistruotais duomenimis, sistema turi generuoti mėginių lydraščius (4 skirtingos formos), kuriuose būtų suvestinė visa svarbiausia informacija apie mėginius, jų perdavimą į laboratoriją bei susijusius dokumentus. Lydraštis turi būti galimybė atsispausdinti, eksportuoti ir (jei taikoma) pasirašyti skaitmeniniu parašu. Lydraštis turi būti išsiunčiamas nurodytu elektroniniu paštu.
Po mėginių perdavimo turi būti užtikrinta galimybė saugoti laboratorijų atsakymus sistemoje. Laboratorijos atsakymai turi būti susiejami su konkrečiu mėginiu ir patikrinimu bei atvaizduojami naudotojui peržiūros lange. Turi būti galimybė įkelti atsakymų dokumentus (pvz., PDF ar kitus formatus), taip pat įvesti pagrindinius rezultatų duomenis struktūrizuota forma (jei reikalinga analizei ar ataskaitoms). 
Visi duomenys, susiję su mėginiais – nuo paėmimo iki atsakymo gavimo – turi būti registruojami audito žurnale. Turi būti užtikrintas mėginių sekamumas ir atsekamumas, siekiant skaidrumo ir kontrolės užtikrinimo. 

	30.9
	Sistema turi užtikrinti galimybę generuoti ne mažiau kaip penkias pagrindines ataskaitas iš sistemoje kaupiamų duomenų, skirtas nuolatiniam subjektų statistikos ir Tarnybos veiklos atsiskaitymui. Vartotojui turi būti sudaryta galimybė atsisiųsti visas sugeneruotas ataskaitas .xml formatu.



31. Tarnyba numato pritaikyti OKIS maisto subjektų kontrolei, siekiant perkelti gyvūninio ir negyvūninio maisto subjektų kontrolę iš kitų sistemų į OKIS. Šiam tikslui pasiekti numatoma įsigyti ne daugiau nei 3000 valandų OKIS plėtrai. Preliminariai numatoma, kad šis valandų skaičius turėtų pasiskirstyti:
31.1. Apie 10 proc. vartotojo sąsajų kūrimas;
31.2. Apie 40 proc. detali reikalavimų analizė ir dokumentavimas, įgyvendintų reikalavimų testavimo darbai, dokumentacijos naujinimas;
31.3.  Apie 50 proc. reikalavimų programavimas.

4. KLAIDŲ TAISYMAS

32. Identifikuotos klaidos, atsiradusio po įkeltų pakeitimų, turi būti ištaisytos: 
32.2. Klaidų šalinimo veiksmų seka fiksuojama Paslaugos teikėjo ir Tarnybos susitarimu el. paštu.
32.3. Reakcijos į technines klaidas terminai:   
32.3.1. Reakcijos laikas – ne ilgiau kaip 2 (dvi) Tarnybos darbo val. nuo pranešimo iš Tarnybos gavimo produkcinei aplinkai. Reakcijos laikas į informacinės sistemos darbo sutrikimus terminas suprantamas kaip laiko tarpsnis nuo pranešimo Paslaugos teikėjui išsiuntimo el. paštu iki jo sprendimo pradžios;   
32.3.2. Išsprendimo laikas Kritinių klaidų atveju – ne ilgiau kaip 4 (keturios) Tarnybos darbo valandos;
32.3.3. Kritinė klaida – tai nustatyta OKIS klaida, dėl kurio daugiau nei 10 OKIS naudotojų dėl OKIS klaidų negali vykdyti būtinų funkcijų, pavyzdžiui:
32.3.3.1. negalima prisijungti prie OKIS posistemių;
32.3.3.2. OKIS posistemės veikia nestabiliai (neįvykdomi atliekami veiksmai, rodomi sisteminiai klaidų pranešimai, neišsaugomi įrašai ar rinkmenos);
32.3.3.3. negalima naudotis pagrindinėmis funkcijomis (naujų formų registravimas, saugojimas, paskelbimas, dokumento kortelės ar prisegtos rinkmenos atidarymas);
32.3.3.4. OKIS posistemių administratoriai (Tarnybos darbuotojai) registruodami kritines klaidas IT pagalbos portale nurodo, kad tai kritinė klaida.
32.3.4. Išsprendimo laikas Kitų klaidų atveju - ne ilgiau kaip 2 (dvi) Tarnybos darbo dienos.   
33. Išspręstas incidentas laikomas uždarytu, jeigu per 2 (dvi) darbo dienas Tarnybos Paslaugos teikėjui pretenzijos ar pastabų dėl klaidų ir sutrikimų šalinimo.

5. TIEKĖJO ATITIKTIS KIBERNETINIO IR NACIONALINIO SAUGUMO REIKALAVIMAMS

34. Paslaugos neturi kelti grėsmės nacionaliniam saugumui.
35. Tiekėjas paslaugų teikimo metu privalo užtikrinti, kad jis ir jo pasitelkiami subjektai (ūkio subjektai, kurių pajėgumais remiasi kvalifikacijai pagrįsti, subtiekėjai ir kita) atitinka Lietuvos Respublikos Vyriausybės 2018-08-13 nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo patvirtintame Kibernetinio saugumo reikalavimų apraše” (toliau - Aprašas) esminiams kibernetinio saugumo subjektams nustatytus kibernetinio saugumo reikalavimus. Perkančiajai organizacijai paprašius, per abiejų šalių suderintą terminą, Tiekėjas privalo pateikti paaiškinimus ir (ar) kitus įrodymus (pvz.: sertifikatus ir (ar) politikas, ir (ar) procesų aprašus, ir (ar) išorinio audito išvadas), kurie patvirtintų, kad Tiekėjas užtikrins atitiktį Aprašo reikalavimams.
36. Visi informacijos saugumo ir duomenų apsaugos reikalavimai, taikomi Tiekėjui, yra taikomi ir jo pasitelktam subtiekėjui (-ams), ūkio subjektui (-ams), kurio (kurių) pajėgumais remiasi ar kitais pagrindais pasitelkiamiems ūkio subjektams. Tiekėjas galės vykdyti sutartį tik jam (subtiekėjui (-ams), ūkio subjektui (-ams), kurio pajėgumais remiamasi), jų specialistams pasirašius Konfidencialumo pasižadėjimo formą. Konfidencialumo pasižadėjimo formos Tiekėjo, subtiekėjo, ūkio subjekto, kurio pajėgumais remiamasi, specialistų (kurių kvalifikacija buvo tikrinama Viešojo pirkimo vykdymo metu) ir kitų specialistų, kurių kvalifikacija nebuvo tikrinama Viešojo pirkimo vykdymo metu, bet jie bus įtraukti į Viešojo pirkimo sutarties vykdymą kaip specialistai, turi būti pasirašytos ir pateiktos Perkančiajai organizacijai per 1 d. d. nuo Viešojo pirkimo Sutarties įsigaliojimo dienos (nebent su Perkančiąja organizacija yra sutariama kitaip). Keičiant / pasitelkiant naujus subtiekėjus, keičiant specialistus sutarties vykdymo metu – kartu su raštu sudaromu susitarimu dėl subtiekėjų, specialistų (įtraukimo, pakeitimo ir pan.) turi būti pateikti šių subtiekėjų specialistų konfidencialumo pasižadėjimai.
37. Tiekėjas įsipareigoja nedelsiant informuoti Tarnybą, Sutarties vykdymo metu, apie informacinių ir ryšių technologijų infrastruktūroje pastebėtus didelius ir (ar) kitus elektroninės informacijos saugos incidentus, neveikiančias arba netinkamai veikiančias saugos užtikrinimo priemones, informacijos saugumo reikalavimų nesilaikymą, nusikalstamos veikos požymius, aptiktas saugumo spragas (pažeidžiamumus), kurie kelia riziką kibernetinio saugumo subjekto tinklams ir informacinėms sistemoms, bei kitus svarbius saugai įvykius telefonu +370 611 91855 ar raštu, el. p. its@vmvt.lt. Taip pat būtina informuoti Tarnybą, bet ne vėliau kaip per 24 val., kai tiekėjo valdomoje informacinių sistemų infrastruktūroje buvo nustatyti minėti atvejai, kurie turi įtakos Tarnybos tvarkomiems duomenims. Tiekėjas privalo Tarnybai pateikti kibernetinio incidento tyrimo ataskaitą, kurioje būtų išdėstyta visa turima informacija bei duomenys, susiję su incidentu, kai tyrimas bus užbaigtas.
38. Tiekėjas įsipareigoja sudaryti sąlygas Tarnybai arba jos įgaliotiems paslaugų teikėjams atlikti tiekėjo atitikties auditą (įskaitant neplaninį) Sutarties vykdymo laikotarpiu ar įvykus dideliam kibernetiniam incidentui.



